ג'ירולמו אבוס

**ג'ירולמו אבּוס** (באיטלקית: **Girolamo Abos**, לפעמים Avos או d'Avossa, ד'אבוסה, 16 בנובמבר 1715 – מאי 1760) היה מלחין מלטזי-איטלקי של אופרות ושל מוזיקה כנסייתית.

## קורות חייו
### ילדות וצעירות
אבוס נולד ב-1715 בוולטה במלטה כבנו של ג'אן תומאזו אבוס. סבו מצד האב, ז'אן אבוס, היה צרפתי פרובנסלי מקסטלאן (כיום בחבל פרובאנס-אלפ-קוט ד'אזור), ואשתו המלטזית נקראה רוזה פרוג'ה (Farrugia).
בן דודו, קרלו פרוג'ה, שכיהן כמשפטן בשירות כמה מהמגיסטרים הגדולים של מסדר יוחנן הקדוש, מימן לו ב-1729 נסיעה לנאפולי לצורך לימודי מוזיקה בקונסרבטוריו דיי פוברי די ג'זו. מוריו היו גאאטנו גרקו, ג'רולאמו פרארו, ואחר כך למד הלחנה ופיתוח קול אצל פרנצ'סקו דוראנטה. ובהמשך אצל לאונרדו לאו..

### המשך פעילותו האמנותית והאקדמית
ב-1742 הציג על במת תיאטרון נואובו בנאפולי את האופרה הראשונה שלו "שתי הצועניות הדומות" (Le due zingare simili) .בתום לימודיו לימד אבוס כ"מורה שני", לצד פרנצ'סקו פאו, בבית הספר דיי פוברי די ג'זו, שבו למד. מ-1743 היה אבוס סגנו של איניאציו פרוטה ושל לאונרדו לאו ומאוחר יותר של דוראנטה בקונסרבטוריו די סנט אונופריו בפורטה קפואנה, שם שימש, בין היתר, כמורה ל-ג'ובאני פאיזיילו, בניניו זראפה וניקולו פיצ'יני. אחרי מותו של פרוטה ב-1748 המשיך ללמד שם פיתוח קול, לסירוגין, עד 1759. אחד מתלמידיו בפתוח קול היה הזמר הקסטרטו ג'וזפה אפרילה. החל מ-1754 היה אבוס מורה שני בקונסרבטוריון דלה פיאטה דיי טורקיני בנאפולי. עם תלמידיו נמנו אנטוניו בורוני, ג'אקומו טריטו וג'אקומו אינסנגווינה.
ב-1755 התקבל אבוס לאיגוד המוזיקאים (Congregazione dei musici) של מילאנו.
ב-1756 נסע אבוס ללונדון כדי לזכות במשרת מנהל המוזיקה ונגן צ'מבלו Maestro da cembalo בתיאטרון האיטלקי של לונדון. ב-1759 עזב את עבודתו בהוראה.
במקביל לעבודתו בהוראה כיהן אבוס החל מ-1749 כקפלמייסטר ונגן עוגב בכנסיות ובמנזרי נשים.
האופרה האהובה ביותר שלו הייתה "טיטו מנליו" שהוצגה בתיאטרון סן קרלו בנאפולי ב-1751 ומאוחר יותר בלונדון, עם הזמר הקסטרטו קפארלי (גאטאנו מאיוראנו). אחרי 1758 הלחין אבוס הרבה יצירות של מוזיקה כנסייתית כולל שבע מיסות ואקטניות
כתב גם אורטוריות ואת האופרה "פלופידה" שפורסמה על ידי החוקר האוסטרלי ריצ'רד דיוואל. האופרה האחרונה שלו הייתה האופרה סריה "קרזו" (קרסוס) שהוצגה בתיאטרון האיטלקי בלונדון ב-1 באפריל 1758.. באותה שנה הוא חזר לנאפולי ונפטר בה ב-1760 בגיל 44.

### סגנונו
אבוס שאף לשלב את הקונצ'רטו ההומופוני וסגנון אופראי עם מסורות פוליפוניות. הושפע מאוד מיצירותיהם של דוראנטה ויומלי הצטיין באלגנטיות המנגינות ובטוהר ההרמוניה אולם התקשה, לדעתו של פטיס, להיות מקורי.
כמו דוראנטה ויומלי אבוס הוא נציג של האסכולה המוזיקלית הנפוליטנית.

### חייו הפרטיים
ב-1752 התחתן אבוס עם אנג'לה גוטייה, הצעירה ממנו בהרבה. ידועים שניים מילדיהם:גאאטנו (יליד 1754) ומריה ז'וזפה (ילידת 1753) שנשלחו למלטה, כדי להיות תחת טיפולו של קרלו פרוג'ה.
מריה ז'וזפה נכנסה למנזר בנדיקטיני שעל יד המנזר סנטה סכולסטיקה מוויטוריוזה ומתה בגיל 40. אחיה מת לפני שמלאו לו עשרים.

## יצירות
### אופרות
אבוס כתב 16 אופרות, רובן אופרות סריה.

### אורטוריות
*1754 - Morte d' Abel (מותו של הבל) - על לברית מאת פייטרו מטסטאזיו
בוצע בפלרמו

### אריות ודואטים
**Ancor che scorge e vede*
לסופרן, שני כינורות, ויולה ובאסו
* *Belle luci che accendete* [*Schöne Lichter, die angezündet*]
לסופרן, שני כינורות, ויולה ובאסו
* *Chi a giorni suoi nemica* für Sopran, zwei Violinen, Viola und Bass
* *Non pensar bell'idol mio*
לשני סופרנים, שני כינורות, ויולה ובאסו
* *Pensa ben mio chi sei pensa che fido io t’amo*
לסופרן, שני כינורות, ויולה ובאסו
* *Tortorella innamorata*
לסופרן, שני כינורות, ויולה ובאסו
* *Se m’accende, in D-Dur* für Sopran, zwei Oboen, zwei Hörner, zwei Violinen, Viola und Bass
לסופרן, שני אבובים, שתי קרנות, שני כינורות, ויולה ובאסו
* *Si meste di luci*
לסופרן, כינור ובאסו קונטינואו
* *Va’ fuggi infido ingrato*
לסופרן, שני אבובים, שני כינורות, ויולה ובאסו

### מוזיקה תזמורתית
*1 סימפוניה
### מוזיקה כנסייתית
*1745 - קנטטה לכבוד הבאת הדם של ינואריוס הקדוש ב "סדילה דל נילו"

*1758 סטבט מאטר - 2 קולות סופרן, קונטראלטו, 2 כינורות ובאסו קונטינואו
*6 מיסות:
**1750 - מיסה א קפלה ל-4 קולות וכלי נגינה
*מיסה לשתי מקהלות, קיריה וגלוריה
*מיסה בסול לשתי חצוצרות, שני כינורות, צ'לו, ,תופים, מקהלה ועוגב קונטינואו
*2 קיריה
* *Benedictus dominus deus Israel* בסול מז'ור לשני סופרן, אלטו, טנור, באס, שני אבובים\ שת קרנות, שני כינורות וקונטרבאס
*Dixit dominus (תהלים ק"י) לשני אבובים, 2 קרנות, 2 כינורות, צ'לו, מקהלה ועוגב
*גלוריה ב-Litaniae della Beata Vergine לסופרן, אלטו, 2 כינורות ובאסו קונטינואו
*מגניפיקט - לשני כינורות, שתי קרנות, ויולה, סופאן, אלטו, טנור, באס ובאסו קונטינואו

## לקריאה נוספת

* Hanns-Bertold Dietz, Joseph Vella Bondin, "Abos, Girolamo ", The New Grove Dictionary of Music and Musicians, Second Edition (London: Macmillan, 2001). .

**Stabat Mater* Gerolamo Abos ed. Joseph Vella Bondin Recent Researches in the Music of the Classical Era, Nru 68, A-R Editions, Inc., Middleton, Wisconsin 2003, .

## קישורים חיצוניים

*François-Joseph Fétis Biographie Universelle des Musiciens et bibliographie générale de la musique Paris p.8 1860
*[Girolamo Abos, nel Dizionario Biografico Treccani 1960)](https://www.treccani.it/enciclopedia/girolamo-abos_(Dizionario-art)

## הערות שוליים

קטגוריה:מלחינים איטלקים במאה ה-18
קטגוריה:מלחינים מתקופת הבארוק
קטגוריה:מלחיני אופרה איטלקים
קטגוריה:מלחיני מוזיקה כנסייתית
קטגוריה:נאפולי: אישים
קטגוריה:מלחינים מהאסכולה הנפוליטנית
קטגוריה:מורים לפיתוח קול
קטגוריה:מלטזים